ΔΙΕΥΚΡΙΝΙΣΕΙΣ
ΕΠΙ ΤΩΝ ΟΡΩΝ ΤΟΥ ΥΠ’ ΑΡΙΘ. 2755/27.9.2016 ΔΙΑΓΩΝΙΣΜΟΥ 

ΓΙΑ ΤΗΝ 

«Υλικοτεχνική υποστήριξη  της Κεντρικής Ένωσης Δήμων Ελλάδος στην υλοποίηση του Συνεδρίου με θέμα «Αλλαγή του Καλλικράτη – νέο μοντέλο οργάνωσης και διοίκησης του κράτους» που θα πραγματοποιηθεί στο Βόλο 17-18 Οκτωβρίου 2016»

ΠΡΟΫΠΟΛΟΓΙΣΜΟΥ 56.000,00 € ΠΛΕΟΝ ΦΠΑ 24%

Παρέχονται διευκρινίσεις, σύμφωνα με τους όρους του άρθρου 4.2 και 4.2.2. της Διακήρυξης του ανωτέρω Διαγωνισμού, επί των εμπροθέσμως υποβληθέντων αιτημάτων προς παροχή συμπληρωματικών πληροφοριών και διευκρινίσεων: 
1. Στο άρθρο 2.2 της διακήρυξης αναφέρεται η Ομάδα Έργου, που αφορά στην Τεχνική Υποστήριξη της αιτουμένης υπηρεσίας και διευκρινίζεται  περαιτέρω ως Ομάδα Παραγωγής, αναγράφοντας αναλυτικά το απαιτούμενο τεχνικό – διοικητικό προσωπικό με τις αντίστοιχες ειδικότητες. 
2. Στο άρθρο 9 δεν υπάρχει καμία αναφορά σε ειδικότητες αλλά στα αναγκαία επαγγελματικά προσόντα και στην εμπειρία των μελών της Ομάδας Έργου που πρέπει να αποδείξουν για την επιτυχή ολοκλήρωση του φυσικού αντικειμένου του Έργου, και τα οποία συνάδουν απόλυτα με τις ως άνω αιτούμενες ειδικότητες του άρθρου 2.2. Επομένως ουδεμία αοριστία γεννάται σχετικά με την ακριβή  σύνθεση της Ομάδας Έργου. 
3. Στο άρθρο 2 παρ 5 : Τα χαρακτηριστικά του υπό μίσθωση χώρου,  δεν αποτελούν αντικείμενο του Διαγωνισμού και αναφέρονται εκ παραδρομής. Συνεπώς, όπως άλλωστε προκύπτει και από το σχετικό άρθρο της Διακήρυξης για τα παραδοτέα, η συγκεκριμένη απαίτηση δεν πρέπει να ληφθεί υπόψη.

4. Ο Διαγωνισμός, όπως προκύπτει και από τα σχετικά CVP (βλ. αναλυτικό κείμενο Διακήρυξης όπως έχει δημοσιευθεί στο ΚΗΜΔΗΣ) δεν ανήκει στην κατηγορία των Διαφημιστικών Υπηρεσιών σύμφωνα με τις σχετικές διατάξεις. Ειδικότερα στο άρθρο 12 εδ. 3 του Π.Δ. 261/97, όπως τροποποιήθηκε με το άρθρο 27  παρ.2 του Ν. 3166/2003, προβλέπεται ότι: «Για τη διαφάνεια στη διαφημιστική προβολή του Δημοσίου και του ευρύτερου δημοσίου τομέα από τα έντυπα και τα ηλεκτρονικά μέσα ενημέρωσης.».  Ειδικότερα η αναφορά «η παραγωγή πρωτότυπων δημιουργημάτων λόγου ή τέχνης καθώς και η καθ’ οιοδήποτε μέσο εγγραφή, προσαρμογή, εκτέλεση ή αναπαραγωγή τους κατά τις διατάξεις του Ν. 2121/1993 (ΦΕΚ Α΄25) που γίνεται για τους παραπάνω σκοπούς», δεν περιλαμβάνει τα ζητούμενα στοιχεία του  εν λόγω διαγωνισμού  καθώς σε αυτόν σύμφωνα και με το άρθρο 23 της Διακήρυξης: «Εμπιστευτικότητα – Πνευματικά Δικαιώματα», τα πνευματικά δικαιώματα ανήκουν στην αναθέτουσα αρχή η οποία θα τοποθετήσει και τα logo της σε όλο το παραγόμενο υλικό το οποίο δεν παρουσιάζει χαρακτηριστικά δημιουργήματος λόγου ή τέχνης αφού πρόκειται για υλικό εσωτερικής χρήσης για τις ανάγκες μόνο του συνεδρίου και όχι για την οποιαδήποτε προβολή του φορέα κατά το πνεύμα του νόμου.  Συνεπώς, σύμφωνα με το εφαρμοζόμενο θεσμικό πλαίσιο του Διαγωνισμού και τα αναφερόμενα CPV της Διακήρυξης, προκύπτει σαφώς ότι ο Διαγωνισμός αφορά σε υπηρεσίες διοργάνωσης εκδηλώσεων και δεν τυγχάνουν εφαρμογής οι διατάξεις  του Π.Δ. 261/1996 και του Ν. 3688/2008. Κατά συνέπεια δεν είναι αναγκαία η πιστοποίηση των υποψηφίων με το πρότυπο ΕΛΟΤ 1435.

5. Όσον αφορά στην τήρηση των εκ του νόμου προβλεπομένων προθεσμιών τόσο για την άσκηση ενστάσεων, προσφυγών κλπ , όσο και για την ολοκλήρωση των διαδικασιών της σύμβασης, επισημαίνεται ότι ο διαγωνισμός είναι συνοπτικός, διεπόμενος από τις διατάξεις του άρθρου 117 του Ν. 4412/2016 και η αξιολόγηση δικαιολογητικών,  τεχνικών και οικονομικών προσφορών μπορεί να γίνει σε ένα στάδιο, διαδικασία η οποία προβλέπεται ρητά στο άρθρο 16 της Διακήρυξης. 
6. Η παρ. 18.4 του άρθρου 18 της Διακήρυξης αφορά στην δυνατότητα υπογραφής σύμβασης μετά την πάροδο της ισχύος της προσφοράς του αναδόχου. Στην παρ. 18.1 προβλέπεται η υπογραφή σύμβασης εντός 10 ημερών από την κατακύρωση του Διαγωνισμού, άρα εγκαίρως και πριν την εκτέλεση των εργασιών.
7. ΔΕΝ απαιτείται εγγυητική επιστολή συμμετοχής διαγωνιζόμενου

ΓΕΝΙΚΕΣ ΔΙΕΥΚΡΙΝΗΣΕΙΣ
ΤΗΣ ΑΝΑΘΕΤΟΥΣΑΣ ΑΡΧΗΣ ΕΠΙ ΤΩΝ ΟΡΩΝ ΤΟΥ ΔΙΑΓΩΝΙΣΜΟΥ:
Διευκρινίζεται:
Ι. Επί του άρθρου 2  της Διακήρυξης : «Αντικείμενο του Διαγωνισμού»
(α) ΤΕΧΝΙΚΟΣ ΕΞΟΠΛΙΣΜΟΣ:
· Φωτογραφική κάλυψη

· Φωτισμός σκηνικού με επιλογέα χρωμάτων

· 40 led bars για το σκηνικό

· 30 led pars 150w

· 10 PC 1000W

· 1 Κονσόλα φωτισμού

· 20 σκάφες 2000w διάχυτου φωτισμού

Εκ παραδρομής, πέραν της φωτογραφικής, συμπεριλαμβάνεται στον Πίνακα Οικονομικής Προσφοράς στο ίδιο πεδίο και η φωτιστική κάλυψη. Να συμπεριληφθεί στο ίδιο πεδίο του Πίνακα του Εντύπου της Οικονομικής Προσφοράς το κόστος για τη φωτιστική και φωτογραφική κάλυψη. 

(β) ΨΗΦΙΑΚΕΣ ΕΚΤΥΠΩΣΕΙΣ: Αναλυτική περιγραφή:
· 10*4 Εκτύπωση μουσαμάς τελαρωμένος με βάσεις στήριξης σε μουσαμα υλικό καμβάς για να μην γυαλίζει (Για σκηνικό)

· 4*3  Εκτύπωση μουσαμάς τελαρωμένος με βάσεις στήριξης σε μουσαμα υλικό καμβάς για να μην γυαλίζει (Για γραμματεία)

· 5*3 Εκτύπωση μουσαμάς τελαρωμένος με βάσεις στήριξης σε μουσαμά υλικό καμβάς για να μην γυαλίζει (Για πλαισίωση σκηνής)

· 5,50*0,80 τελαρωμένος μουσαμάς σε καμβά για έδρα εισηγητών

· 5,50*0,80 τελαρωμένος μουσαμάς για έδρα εισηγητών (τμχ2)

· 4*3 τελαρωμένος μουσαμάς με βάσεις στήριξης σε μουσαμά υλικό καμβάς για να μην γυαλίζει (τμχ1) (Για photo booth)

· 6 roll up εκτύπωση και αγορά μηχανισμός 

· 6 σημαιόπανα για εξωτερικό χώρο 1*3,40 με ειδικές βάσεις στήριξης σε εξωτερικό χώρο

· kappa mount για πόντιουμ με αυτοκόλλητο permanent 50*25cm

 ΙΙ.  Επί του άρθρου 9:  «Ειδική Τεχνική/Επαγγελματική Ικανότητα/Επάρκεια»: Για την  τεκμηρίωση της ικανότητας και επάρκειας των υποψηφίων, όπως προβλέπεται στο σχετικό άρθρο, πρέπει να συνυποβληθούν με την Προσφορά του κάθε υποψηφίου (εντός του Φακέλου Δικαιολογητικών Συμμετοχής), εκτός του αντίστοιχου κατά το άρθρο πίνακα και των αναλυτικών βιογραφικών σημειωμάτων, αποδεικτικά στοιχεία για τον Υπεύθυνο Έργου (project manager) και τον Υπεύθυνο. Παραγωγής. Πέραν των τίτλων σπουδών, ως αποδεικτικά στοιχεία εμπειρίας, θεωρούνται, ενδεικτικά:

· πρόσληψη από ΝΠΙΔ (συμπεριλαμβανομένων εμπορικών εταιρειών) ή/και ΝΠΔΔ που έχει σαν αντικείμενο ή έχει εκτελέσει παρόμοια έργα με το αντικείμενο του Διαγωνισμού. 

· συμβάσεις ή Τ.Π.Υ από τα οποία να αποδεικνύεται η άσκηση  επαγγέλματος με σχετικό αντικείμενο.
· Έχει διατελέσει Διευθύνων Σύμβουλος ή Διαχειριστής ή Ομόρρυθμος/ Ετερόρρυθμος Εταίρος σε εταιρεία με σχετικό με του Διαγωνισμού αντικείμενο ή σε κάθε περίπτωση έχει εκτελέσει σχετικά έργα. [image: image1.png]



